এইসব বিভ্রান্তির বিরুদ্ধে বছরের পর বছর ধরে সংগ্রাম করে আসছেন বাংলাদেশের সচেতন মানুষ। বিভিন্ন সেমিনার, আলোচনা সভা, বই, পত্রপত্রিকা, প্রবন্ধ-নিবন্ধ লিখে, অনুষ্ঠান করে জামায়াতে ইসলামীর অসার যুক্তিগুলি খণ্ডন করা হয়েছে। কিন্তু তাদের শিক্ষা হয়নি। তারা আবারও মিথ্যাচার শুরু করেছে। এ সম্পর্কে ডেভিড সোয়ানসনের লেখা থেকেই আবার উল্লেখ করতে চাই। জি-নেটের ওই লেখাটিতে তিনি উল্লেখ করেছেন, ছয় বছর আগে তিনি যখন অ্যাক্রনে কাজ করতেন তখন বুশ একটি উন্নয়ন পরিকল্পনা চাপিয়ে দেয়ার চেষ্টা চালান। এ পরিকল্পনার খসড়া করেছিলেন হেরিটেজ ফাউন্ডেশনের এক কর্মকর্তা। আর এই কর্মকর্তা না কি মনে করতেন যোগাযোগপরিবহন, শিশুপরিচর্যা, শিক্ষা, কর্মসংস্থান এমনকি স্বামীর হাতে নির্যাতনসমস্যার চেয়েও অনেক বড় সমস্যা হলো নারীদের বিয়ে না-হওয়ার সমস্যা। কয়েকশ প্রতিবাদকারীকে নিয়ে ডেভিন সোয়ানসনরা তখন হেরিটেজ ফাউন্ডেশনের অফিস ভবনে গিয়ে সেই কর্মকর্তাটিকে অবিরাম জুতাপেটা করেছিলেন। এ ওষুধে কাজ হয়েছিল বলে জানিয়েছেন সোয়ানসন। ওই কর্মকর্তাটি নাকি সাংবাদিকদের কাছে ওষুধ কাজে লাগার ব্যাপারে স্বীকারোক্তিও দিয়েছিলেন।